Hafod Eryri

Canolfan ymwelwyr a thŷ bwyta ar ben yr Wyddfa ydy Hafod Eryri, a agorwyd yn 2009.

Datblygu
Cytunodd Awdurdod Parc Cenedlaethol Eryri i ddatblygu canolfan ymwelwyr a chaffi newydd ym mis Ebrill 2006. Erbyn canol mis Hydref 2006, roedd yr hen adeilad wedi cael ei ddymchwel mwy neu lai.

Yr agoriad swyddogol
Agorwyd yr adeilad yn swyddogol ar 12 Mehefin 2009 gan y Gwir Anrhydeddus Rhodri Morgan AC, Prif Weinidog Cymru.
dde|240px|bawd|chwith|Tu fewn Hafod Eryri
Awdurdod Parc Cenedlaethol Eryri ydy perchennog yr adeilad, sydd hefyd yn ganolfan ymwelwyr ac a adeiladwyd gan Carillion ar gost o £8.35m. Adeiladwyd y ganolfan, a gynlluniwyd gan Ray Hole Architects, i wrthsefyll tywydd eithafol iawn ar y copa; gall wrthsefyll gwyntoedd hyd at 150 mya, dros 5m o law bob blwyddyn a thymheredd o -20 °C. Yn Eisteddfod Genedlaethol Cymru Meirion a'r Cyffiniau 2009, dyfarnwyd y Fedal Aur am Bensaernïaeth i benseiri'r ganolfan.

Cyfansoddwyd cerdd ar gyfer yr adeilad newydd, gan y Bardd Cenedlaethol Gwyn Thomas, sy'n cael ei harddangos ar yr adeilad a'i ffenestri:

"Copa'r Wyddfa: yr ydych chwi yma, yn nes at y nefoedd."Y Cymro, 13 Gorffennaf 2007

Bwyd
Cafwyd beirniadaeth hallt o safon y bwyd yn y Telegraph yn Awst 2009 pan ddatgelwyd nad oedd y caffi ddim yn haeddu yr un seren a dywedwyd ei fod yn rhy brysur, gyda chiwiau "gwaeth na sêl; Harrods".

Yn ôl Jasper Gerard, The view is amazing apparently, if the cloud, mist and sleet clears in Wales during high summer. Dywedodd am y bwyd, Let me tell you it includes Knorr Cup-a-Soup. This must be the world's only £8 million restaurant to forget the food. Restaurant review: Summit Cafe in Snowdonia and Castle Cottage in Gwynedd, The Telegraph, 7 Awst 2009

Gweler hefyd
Parc Cenedlaethol Eryri
Yr Wyddfa
Cyfeiriadau

Categori:Adeiladau ac adeiladwaith yng Ngwynedd
Categori:Eryri
Categori:Llanberis
Categori:Twristiaeth yng Nghymru